**FELHÍVÁS ÓVODAI BEIRATKOZÁSRA!**

A nemzeti köznevelésről szóló 2011. évi CXC. törvény 8.§ (2) bekezdése szerint a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.

A szülő - **tárgyév április 15. napjáig** benyújtott - kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, különös méltánylást érdemlő esetben, újabb kérelem alapján annak az évnek az augusztus 31. napjáig, amelyben a gyermek az ötödik életévét betölti a felmentést engedélyező szerv - Kecskeméti Járási Hivatal (6000 Kecskemét, Széchenyi krt. 12.) - felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja.

**Óvodába a gyermeket 3. életéve betöltése után lehet felvenni**. Felvehető, aki a harmadik életévét a felvételtől számított fél éven belül betölti, feltéve, hogy minden, a településen lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.

**Tisztelt Szülők!**

Tájékoztatom Önöket, hogy a 2024/2025-ös nevelési évre az óvodai jelentkezés

**a Kecskeméti Református Pálmácska Óvodába az alábbi időpontokban lesz:**

**2024. április 24. (szerda) 8:00-17:00-ig**

**2024. április 25. (csütörtök) 8:00-17:00-ig**

**Helyszín: 6000 Kecskemét, Erkel u. 17. tornaterem**

**Az óvodai jelentkezéskor a szülők gyermekükkel együtt érkezzenek!**

**A jelentkezési lapot mindkét szülőnek alá kell írni!**

Szükséges dokumentumok:

* Óvodai felvétel iránti kérelem a 2024/2025-ös nevelési évre. A beiratkozás napján az előre kitöltött jelentkezési lapot elfogadjuk, illetve a helyszínen biztosítjuk az üres formanyomtatványt, amennyiben nem hozzák magukkal kitöltve.
* TAJ kártyája fénymásolva.
* A szülők és a gyermek személyi azonosítóját, lakóhelyét, illetve tartózkodási helyét igazoló hatósági igazolványának fénymásolata (amennyiben a gyermeket valamelyik szülőnél elhelyezték; a szülői felügyeletet gyakorló szülő vagy más törvényes képviselő személyi azonosító és lakcímet igazoló hatósági igazolványának fénymásolata – ebben az esetben szükség van a gyámhivatal gyámrendelő határozatára is).
* A szülők munkáltatói igazolása.
* Amennyiben a gyermek halmozottan hátrányos helyzetű, úgy az ezt igazoló dokumentum másolata.
* Sajátos nevelési igényű gyermek esetében a szakértői vélemény másolata.
* Rendszeres gyermekvédelmi kedvezményről készült határozat másolata.
* Nem magyar állampolgár kiskorú óvodai beíratásánál a szülőknek igazolni kell azt is, hogy milyen jogcímen tartózkodik a gyermek Magyarország területén.

**Az óvodaköteles gyermek beiratkozásának elmulasztása szabálysértésnek minősül.**